ตรวจสอบสินค้า เริ่มต้นให้ดี คงประสิทธิภาพของถุงยางอนามัยขณะสวมใส่
แม้ว่าคุณจะเพิ่งซื้อถุงยางอนามัยมา ก็ต้องดูวันหมดอายุก่อนใช้เช่นกัน ถ้าถุงยางอนามัยหมดอายุแล้ว อย่าใช้ เพราะถุงยางอนามัยที่หมดอายุแล้วมีโอกาสแตกมากกว่า ที่บรรจุภัณฑ์ไม่ควรมีรอยฉีกหรือรู เพราะถ้ามีรูที่ห่อ ถุงยางอนามัยก็อาจจะแห้ง ทำให้ไม่มีประสิทธิภาพและมีความเสี่ยงว่าจะแตก คุณควรรู้สึกถึงแรงต้านอากาศในห่อเล็กน้อย ซึ่งหมายความว่าห่อไม่ฉีกขาดหรือถูกเจาะ และสามารถใช้ถุงยางอนามัยได้อย่างปลอดภัย ขณะที่ยังกดห่อถุงยางอนามัยไว้อยู่ ค่อยๆ ถูถุงยางอนามัยไปด้านข้าง การที่ถุงยางอนามัยเคลื่อนไหวเล็กน้อยคือสิ่งที่บอกว่าน้ำยาหล่อลื่นข้างในยังไม่แห้ง และถ้ายังไม่เลยวันหมดอายุ ก็สามารถใช้ถุงยางอนามัยนี้ได้  การทดสอบด้วยการถูไปข้างๆ แบบนี้ใช้ได้กับถุงยางอนามัยที่มีน้ำหล่อลื่นเท่านั้น ถุงยางอนามัยที่ไม่มีน้ำหล่อลื่นจะไม่สามารถเลื่อนไปด้านข้างได้ แต่คุณยังสามารถทดสอบแรงต้านอากาศได้อยู่ ถุงยางอนามัยที่แห้งแล้วจะเสื่อม รั่ว และแตก ทำให้คุณสัมผัสกับสารคัดหลั่งของคู่นอน มีโอกาสตั้งครรภ์และติดเชื้อทางเพศสัมพันธ์ ดูวันหมดอายุก่อนเพื่อให้แน่ใจว่าถุงยางอนามัยที่คุณกำลังจะซื้อยังไม่หมดอายุ อย่าซื้อหรือใช้ถุงยางอนามัยที่หมดอายุแล้ว   วันหมดอายุควรมีเดือนและปีปรากฏอยู่ ถุงยางอนามัยที่หมดอายุจะมีประสิทธิภาพลดลงเมื่อเวลาผ่านไปและอาจจะแตกได้ง่าย เพราะฉะนั้นอย่าใช้ถุงยางอนามัยหมดอายุ เก็บถุงยางอนามัยไว้ให้ที่แห้งและเย็น ห่างไกลจากความร้อนและแสงแดด และอย่ายัดเอาไว้ในกระเป๋าสตางต์เพราะมันอาจจะม้วนและงอได้ อย่านำถุงยางอนามัยใส่ไว้ในกระเป๋าหลังของกางเกงเด็ดขาด เพราะการนั่งทับถุงยางอนามัยอาจทำให้เกิดความเสียหายได้ อุณหภูมิในรถมีตั้งแต่ร้อน หนาว ไปจนถึงชื้น ซึ่งอาจทำให้ถุงยางอนามัยเสียหายได้ อย่าใช้ถุงยางอนามัยซ้ำเด็ดขาด เพราะการใช้ซ้ำอาจทำให้ถุงยางอนามัยแตกและของเหลวจากร่างกายที่ค้างอยู่ก็อาจจะซึมออกมาได้ หลังจากใช้เสร็จให้นำไปทิ้งและใช้อันใหม่ในครั้งถัดไป การใช้ฟันแกะถุงยางอนามัยอาจจะเป็นวิธีที่สะดวกดี แต่ก็อาจจะเกิดรอยฉีกขาดเล็กๆ ที่ถุงยางอนามัยที่คุณอาจจะไม่ได้สังเกตก่อนสวม เพราะฉะนั้นให้ฉีกห่อโดยการดึงตรงมุมที่เป็นรอยบากแทน อย่าใช้กรรไกร มีด หรือของมีคมอื่นๆ แกะถุงยางอนามัยเด็ดขาด ไม่อย่างนั้นคุณอาจจะบังเอิญไปเจาะถุงยางอนามัยเข้าได้ ถ้าแกะออกมาแล้วถุงยางอนามัยดูแห้งๆ แข็งๆ หรือเหนียวเป็นพิเศษ ก็เป็นไปได้ว่ามันอาจจะเก็บไว้ไม่ดี ทิ้งถุงยางอนามัยที่แห้ง เหนียว และ/หรือแข็งไปแล้วใช้อันใหม่ แหวนและเครื่องประดับอวัยวะเพศอาจทำให้ถุงยางอนามัยฉีกขาดได้ เพราะฉะนั้นคุณอาจจะถอดออกก่อนใส่ถุงยางอนามัย นอกจากนี้ถ้าเล็บแหลมก็ให้ระวังตอนใส่ถุงยางอนามัยด้วย คุณต้องบีบตรงปลายเพื่อไล่อากาศออกให้หมด เพราะอากาศที่อยู่ตรงปลายถุงยางอนามัยอาจทำให้ถุงยางอนามัยแตกและฉีกขาดขณะใช้ได้ เอานิ้วโป้งกับนิ้วชี้บีบตรงปลายถุงยางอนามัยขณะที่คุณสอดอวัยวะเพศเข้าไปในถุงยางอนามัยส่วนที่เหลือ มันมีเหตุผลว่าทำไมคุณถึงต้องแน่ใจว่าคุณได้ถุงยางอนามัยขนาดที่พอดี ถุงยางอนามัยไม่ควรเล็กหรือใหญ่เกินไปและไม่ควรม้วนลงมาจากฐานหลังจากสอดอวัยวะเพศที่แข็งตัวเข้าไปแล้ว  วัดขนาดอวัยวะเพศที่แข็งตัวเพื่อให้แน่ใจว่าคุณซื้อขนาดที่ถูกต้อง อาจจะใช้เวลาสัก 2-3 ครั้งกว่าจะแน่ใจว่าได้ขนาดที่พอดีแล้ว  คุณต้องเหลือที่ไว้ตรงปลายถุงยางอนามัยสำหรับใส่น้ำอสุจิด้วย ตรงปลายที่คุณเอานิ้วบีบไล่อากาศออกเพื่อไม่ให้ถุงยางอนามัยแตกต้องมีที่สำหรับตอนหลั่งน้ำอสุจิด้วย ถ้าคุณไม่เหลือที่ตรงปลายไว้เลย ถุงยางอนามัยก็อาจจะแตก ทำให้คุณกับคู่นอนเสี่ยงต่อการติดเชื้อทางเพศสัมพันธ์และการตั้งครรภ์ ถุงยางอนามัยต้องไม่หลวมเกินไปจนเลื่อนไปเลื่อนมาได้ ถุงยางอนามัยที่หลวมจะทำให้ของเหลวเคลื่อนไปมาได้และอาจจะหกออกมาหมด ทำให้คุณและคู่นอนมีความเสี่ยงเช่นกัน วัดขนาดไปจากบ้านก่อนไปซื้อ  ยอมรับความจริง อย่าไปติดภาพเรื่องขนาด ขนาด “เล็ก” และ “ใหญ่” เป็นเรื่องของความกว้างมากกว่าความยาวและคุณสามารถเลือกถุงยางอนามัยที่สั้นหรือยาวกกว่าก็ได้ เพราะฉะนั้นมีเพศสัมพันธ์อย่างปลอดภัยและเลือกขนาดให้ดี สารหล่อลื่นที่มีส่วนผสมของน้ำมันจะทำให้ถุงยางอนามัยเสื่อมประสิทธิภาพและทำให้ถุงยางอนามัยแตกได้ เพราะฉะนั้นให้เลือกสารหล่อลื่นที่เป็นส่วนผสมของน้ำแทน  อย่าใช้น้ำหล่อลื่นที่มีส่วนผสมของน้ำมัน เบบี้ออย์ น้ำมันนวด ปิโตรเลียมเจลลี หรือครีมทามือเป็นสารหล่อลื่น
ดูวันหมดอายุของถุงยางอนามัยแต่ละห่อ. ตรวจสอบสภาพบรรจุภัณฑ์. กดห่อถุงยางอนามัย. ถูห่อถุงยางอนามัยไปด้านข้าง. ดูวันหมดอายุที่กล่อง. เก็บถุงยางอนามัยให้ถูกที่. อย่าเก็บถุงยางอนามัยไว้ในช่องเก็บของในรถ. เปลี่ยนถุงยางอนามัยทุกครั้ง. อย่าใช้ฟันแกะ. เก็บบรรจุภัณฑ์ให้ห่างจากของมีคม. สัมผัสถุงยางอนามัย. ถอดเครื่องประดับที่เกะกะอยู่ออก. เอานิ้วโป้งกับนิ้วชี้บีบตรงปลายถุงยางอนามัย. ตรวจสอบขนาด. ใช้สารหล่อลื่นที่มีส่วนผสมของน้ำ.
https://www.wikihow.com/Check-a-Condom https://www.wikihow.com/Check-a-Condom https://www.wikihow.com/Check-a-Condom
Inspecting The Goods Starting Out Right Keeping That Condom Safe as You Put it On